open-index/open-wikipedia-markdown huggingface dataset:
Gran Premio de México de 1987

O **Gran Premio de México de 1987 de Fórmula 1** celebrouse na Cidade de México o 18 de outubro de 1987. A carreira, que foi a décimo cuarta da Fórmula Un de .  Foi o 11º Gran Premio de México e o segundo desde o regreso ao calendario do Mundial do Autódromo Irmáns Rodríguez, logo da súa renovación.

## Resumo 
A carreira disputouse durante un total de 63 voltas ao circuíto de catro quilómetros para unha distancia de carreira de 279 quilómetros. A carreira dividiuse involuntariamente en dúas partes logo de que o piloto británico Derek Warwick chocara fortemente co seu Arrows A10 a gran velocidade na saída da curva Peraltada na volta 31. Os resultados das primeiras 30 voltas combináronse cos resultados da segunda carreira de 33 voltas para crear un resultado combinado.

A carreira foi gañada polo piloto británico Nigel Mansell pilotando un Williams FW11B. O tempo combinado de Mansell sobre as 63 voltas foi 26 segundos máis rápido que o seu compañeiro de equipo, o brasileiro e eventual campión do mundo de 1987, Nelson Piquet. Piquet en realidade foi o primeiro en chegar ao final da segunda manga, pero a vantaxe de Mansell sobre Piquet no momento do accidente de Warwick era substancialmente maior. Piquet atrasouse logo dunha colisión con Alain Prost (McLaren MP4/3) ao principio da carreira.

Foi a sexta e última vitoria nun Gran Premio de Mansell durante a tempada de 1987. Riccardo Patrese terminou en terceiro lugar pilotando un Brabham BT56. Foi o mellor resultado de Patrese desde que terminara terceiro no Gran Premio de Italia de 1984. Foi o segundo podio do ano para Brabham. Brabham só lograría outro podio antes da súa retirada en .

O desgaste afectou fortemente á carreira e só quince coches tomaron a segunda saída da carreira. Ao final sobreviviron nove. O coches de aspiración natural do Jim Clark Trophy metéronse nos puntos con Philippe Alliot (Lola LC87) logrando o seu terceiro resultado top seis da tempada.

A vitoria de Mansell permitiulle achegarse a doce puntos do líder do campionato, o seu compañeiro de equipo. A falta de dúas carreiras, só os dous pilotos de Williams tiñan suficientes puntos para gañar o campionato.

## Clasificación 
## Posicións logo da carreira
;Clasificación no campionato de piloto

;Clasificación do campionato de construtores

;Clasificación Trofeo Jim Clark

;Clasificación Trofeo Colin Chapman

* **Nota**:  Só están incluídos os cinco primeiros postos nos catro grupos de clasificación.

## Notas 
*Os números entre parénteses refírense ás posicións dos participantes con motores normalmente aspirados que competían polo Jim Clark Trophy.

## Referencias
## Véxase tamén 
### Ligazóns externas
Bernardo Fernández Rodríguez

**Bernardo Fernández Rodríguez**, finado no Carballiño en outubro de 1916, foi un xornalista galego.

## Traxectoria 
Empregado do Banco Español del Río de la Plata en Vigo. Foi correspondente no Carballiño de *Vida Gallega* e fundou e dirixiu o semanario *El Sol*.

## Notas
Hermandad (Carballiño)

***Hermandad*** foi un periódico editado no Carballiño en 1928.

## Historia e características 
Subtitulado *Periódico quincenal independiente*, apareceu o 29 de novembro de 1928. Promovido por Felisindo Álvarez Xesteira, estaba dirixido por Ramón Ferreiro Lago. Editábase na imprenta La Ibérica de Ramón Godás.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Bruno Soriano Llido

**Bruno Soriano Llido**, nado en Artana o 12 de xuño de 1984, coñecida simplemente como **Bruno** , é un futbolista profesional español que xoga no Villarreal CF como centrocampista defensivo .
La Karaba

*Non confundir con La Karaba (Madrid) de 1928, La Karaba (Ávila) de 1923 ou ¡La Karaba! (Valladolid) de 1936.*

***La Karaba*** foi un periódico editado no Carballiño en 1926.

## Historia e características 
Periódico satírico, apareceu en 1926. Promovido por Camilo Fumega, saíu con regularidade durante algún tempo.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Ourense
Rafael Varela Pazo

**Rafael Varela Pazo**, nado na Estrada o 21 de xullo de 1910 e finado no mesmo concello o 28 de febreiro de 1961, foi un mestre e xornalista galego.

## Traxectoria 
Fillo de José Varela Puente e Francisca Pazo Tornadijo. Militou nas Irmandades da Fala e publicou poemas e textos de opinión na prensa. Dirixiu *La Vanguardia*, foi asiduo colaborador de *El Emigrado* e tamén escribiu en *La Estrada*, *Las Riberas del Eo* e *Céltiga*. Foi vicesecretario do Comité pro Monumento a Pardo de Cela constituído na Estrada en decembro de 1932. Estaba anunciado como presentador do mitin galeguista da Estrada o 12 de xaneiro de 1936 no que interviron Ramón de Valenzuela, Víctor Casas  e Castelao. Con Ramiro Alfonso Castro Dono representaron A Estrada no enterro de Antón Vilar Ponte en marzo de 1936. Foi nomeado mestre interino de Castro de Amarante. Logo tivo que incorporarse a filas no exército franquista e combateu na guerra. Ao rematar a guerra volveu ser mestre en Castro de Amarante e despois en Matalobos. Finou nun accidente de motocicleta o 28 de febreiro de 1961.

## Vida persoal 
Casou coa tamén mestra Encarnación Cives Tarrela e foron pais de Magdalena e Ramiro Varela Cives.

## Notas 
## Véxase tamén 
### Ligazóns externas 
* Alfonso Ramiro Castro Dono e a creación cultural truncada
Referendo sobre a permanencia do Reino Unido na Unión Europea

O 23 de xuño de 2016 celebrouse no Reino Unido e en Xibraltar un referendo sobre a permanencia ou saída do Reino Unido da Unión Europea. A permanencia británica na Unión Europea fora un asunto controvertido desde que o país se integrara na Comunidade Económica Europea en 1973, con debates recorrentes sobre a saída da Unión dende entón.

## Pregunta 
Nun primeiro momento, a pregunta proposta perante o Parlamento foi:

Coas seguintes opcións de resposta:

Posteriormente, a Comisión Electoral recomendou que a pregunta proposta mudase por outra máis clara e directa para os votantes e que se expresase dun xeito máis neutral. Finalmente, decidiuse que a pregunta que os cidadáns británicos, irlandeses e os cidadáns da Commonwealth contestarían o día do referendo sobre a permanencia do Reino Unido na Unión Europea sería:

Con dúas posíbeis respostas:

## Posicións 
### Partidos políticos 
### Consello de Ministros 
## Véxase tamén
### Outros artigos
* Grexit
* Brexit
### Ligazóns externas
* A Unión Europea tenta evitar o 'brexit'. CRTVG.
Coches de choque

thumb|Coches de choque nunha festa parroquial.|250px

Os **coches de choque** (*bumper cars* en inglés) son un tipo de atracción mecánica que consiste en varios carriños ou automóbiles eléctricos pequenos que obteñen a enerxía da superficie e o teito do escenario. Acéndense e apáganse remotamente por un operador. Estes carriños están protexidos por medio dunha grosa fita de goma protectora que lles permite bater entre eles. O seu inventor foi Victor Levand, que traballaba para a General Electric.

A potencia subminístrase habitualmente por un de dous métodos:
* O método máis antigo e común utiliza unha superficie e un teito condutores, cada un cunha polaridade de alimentación independente. Os contactos baixo do vehículo tocan o chan mentres que un pau de contacto montado no carro toca o teito, formando un circuíto electrónico completo.
* Un novo método utiliza fitas alternas de metal na superficie separadas por espazadores illantes, sen a reixa do teito. As fitas alternas levan a corrente de alimentación e os carros son grandes de abondo para que a carrozaría do vehículo sempre poida cubrir polo menos dúas fitas nun intre dado. Un conxunto de cepillos por baixo de cada carriño fai contacto ao chou co que estea baixo da fita e a polaridade da tensión en cada contacto é separada para proporcionar sempre un circuíto correcto e completo para operar o vehículo.

A superficie de metal, xeralmente, configúrase coma unha pista rectangular ou ovalada e se asperxe grafito no chan para diminuír a fricción. Un parachoques de goma arrodea cada vehículo, e os condutores baten entre si a medida que se trasladan.

## Galería de imaxes 

Ficheiro:GlenEcho BumperCarPavilionSign.JPG|Pintura decorativa de coches de choque.
Ficheiro:Autoscooter1.jpg|Coches de choque en Taunuswunderland.
Ficheiro:Berger-markt-nacht001.jpg|Coches de choque en Frankfurt.
Ficheiro:High speed dodgems.jpg|Coches de choque en movemento no Royal Adelaide Show.

## Notas 
## Véxase tamén 
### Outros artigos 
* Montaña rusa
* Karts
Charles Warren Adams

**Charles Warren Adams**, que asinou tamén co pseudónimo&nbsp;**Charles Felix**, nado en 1833 e finado en 1903, foi un avogado, editor, escritor e vivisector inglés, coñecido por ser o autor da obra *Notting Hill Mystery*, considerada a primeira novela longa detectivesca en lingua inglesa.

## Notas 
## Véxase tamén 
### Ligazóns externas 
* Artigo longo publicado en *The New York Times* por Paul Collins sobre o autor e a súa obra.
Mosteiro de Sant Pere de Galligants

O **mosteiro de Sant Pere de Galligants** é unha antiga abadía da Orde de San Bieito que se atopa na cidade de Xirona. Dende 1857 é a sede en Xirona do Museo de Arqueoloxía de Cataluña. É un edificio declarado ben cultural de interese nacional.

## Notas 
## Véxase tamén 
### Ligazóns externas 
* Información do mosteiro
* Tour virtual con fotos de 360°
Baños árabes de Xirona

Os **baños árabes de Xirona** son unha obra que se atopa no concello de Xirona, declarados ben cultural de interese nacional.

## Galería de imaxes 
 
Ficheiro:Spain.Girona.Banys.Arabs.01.JPG|*Apodyterium* Vestidores
Ficheiro:Spain.Girona.Banys.Arabs.Apodyterium.01.JPG|*Apodyterium* Vestidores
Ficheiro:Spain.Girona.Banys.Arabs.Apodyterium.02.JPG|*Apodyterium* Vestidores
Ficheiro:Spain.Girona.Banys.Arabs.Apodyterium.03.JPG|*Apodyterium* Vestidores
Ficheiro:Spain.Girona.Banys.Arabs.Frigidarium.JPG|*Frigidarium* Sala fría
Ficheiro:Spain.Girona.Banys.Arabs.Tepidarium.JPG|*Tepidarium* Sala morna
Ficheiro:Spain.Girona.Banys.Arabs.Caldarium.JPG|*Caldarium* Sala quente
Ficheiro:Spain.Girona.Banys.Arabs.Furnus.JPG|*Furnus* Forno e caldeira

## Notas 
## Véxase tamén 
### Ligazóns externas 
* 
* Páxina dos baños 
* Páxina con información
Murallas de Xirona

As **murallas de Xirona** son o conxunto de elementos defensivos (murallas, castelos, torres, portais e baluartes) que arrodean o núcleo histórico da cidade de Xirona, na comarca do Gironès. As murallas de Xirona están declaradas como ben cultural de interese nacional, coa denominación de "*Murallas e portais"*.

## Véxase tamén 
### Bibliografía 
* Clara, Josep: *La clau del regne: Girona, setges i mites*. Barcelona: Rafael Dalmau, 2008. ISBN 9788423207152.
* Prat i Pons, Jaume: “La muralla de Girona”. Girona: Ajuntament de Girona, 2008. ISBN 9788484960577.

### Ligazóns externas 
* Itinerario da muralla de Xirona
* Historia da cidade de Xirona
Fariñeira Teixidor

A **fariñeira Texidor** (en ) é un edificio modernista proxectado por Rafael Masó i Valentí no ano 1910 na rúa Santa Eugènia, 42, de Xirona. É unha das obras máis representativas do Modernismo da cidade.

## Notas 
## Véxase tamén
Parque da Devesa

O **Parque da Devesa** (en ) é un parque urbano de Xirona e o meirande de Cataluña. Atópase entre o río Ter, o río Onyar e o Güell, no oeste do núcleo histórico da cidade de Xirona.

## Características 
thumb|O regato que rodea os xardíns.
Ten unha extensión de 40 hectáreas, das cales nove son de paseos con sombras. O parque conta con máis de 2&nbsp;500 plátanos, híbridos das especies oriental e occidental, que na súa maioría foron plantados por volta dos anos 1850. Dispostos a moi pouca distancia os uns dos outros, víronse obrigados a medrar máis en altura, acadando algúns os 60 m. Nun dos recunchos do parque atópanse os xardíns da Devesa, un espazo cercado por un rierolregato onde hai diferentes especies vexetais.

## Véxase tamén
Ferreirous, Fonfría, A Fonsagrada

**Ferreirous** é un lugar da parroquia de Fonfría, no concello lugués da Fonsagrada, na comarca da Fonsagrada. Segundo o IGE, en 2015 tiña 2 habitantes (1 home e 1 muller).

## Lugares e parroquias 
### Lugares de Fonfría 
### Parroquias da Fonsagrada 
## Notas
Partido Comunista de Galicia (Marxista-Revolucionario)

O **Partido Comunista de Galicia-Marxista Revolucionario** (**PCG-MR**, a partir de 1987 Partido dos Traballadores de Galicia-Unidade Comunista) era a federación galega do Partido Comunista de España (Marxista-Revolucionario).

## Historia e características 
O PCG-MR fundouse en 1985 a causa dunha escisión no Partido Comunista de España (PCE), liderada polo antigo líder deste partido Santiago Carrillo. En Galiza o sector carrillista estaba liderado por Julio Pérez de la Fuente, que foi escollido coma secretario xeral do novo partido. Nas eleccións galegas de 1985 o partido obtivo 8.318 votos (0,66%), sen conseguir representación institucional (nas anteriores eleccións, o PCG obtivera 32.623 votos e un escano; na de 1985, nin o PCG-MR nin o PCG, que apenas sacou 10.625 votos, conseguiron representación algunha).

No seguinte proceso electoral, as eleccións xerais de 1986, o PCG-MR non se presentou con ese nome, senón co de Mesa para a Unidadu dos Comunistas, que obtivo resultados levemente mellores, 12.072 votos (0,94%).

Nas eleccións municipais de 1987 o partido conseguiu os seus únicos representantes institucionais, 8 concelleiros, dos cales 5 foron escollidos en Mugardos. Tamén neste vila tivo o PCG-MR o seu único alcalde.

Despois de varios novos fracasos electorais e a desaparición da URSS, o partido disolveuse e integrouse no PSdeG.

## Véxase tamén 
* Santiago Carrillo
* Partido Comunista de Galicia
* Eurocomunismo

## Referencias
John McEnroe

**John Patrick McEnroe, Jr.**, nado o 16 de febreiro de 1959, é un ex xogador profesional de tenis estadounidense nº1 do mundo. A miúdo é considerado como un dos mellores xogadores de tódolos tempos neste deporte. Gañou sete títulos individuais de Grand Slam (tres en Wimbledon e catro en US Open), nove títulos de Grand Slam en dobres, e un título de Grand Slam de dobres mixtos.

## Notas 
## Véxase tamén 
### Bibliografía 
*
*
*
*
*
*

### Ligazóns externas 
*Official Wimbledon website profile
*BBC profile
*John McEnroe's ESPN Bio
*
Lucius (grupo musical)

**Lucius** é un grupo musical estadounidense de indie pop formado en Brooklyn, Nova York. O grupo está formado por Jess Wolfe, Holly Laessig, Dan Molad, Peter Lalish e Andrew Burri.

## Discografía 
### EPs 
**Lucius EP* (Wildewoman Music, 2012)
### Álbums 
* *Songs From The Bromley House*, 13 de novembro de 2009
* *Wildewoman* (Mom + Pop Music, 15 de outubro de 2013) (Play It Again Sam, 31 de marzo de 2014)
* *Good Grief* (11 de marzo de 2016) (#34 Billboard Alternative Songs)

## Notas 
## Véxase tamén 
### Ligazóns externas 
* Páxina oficial
José Joaquín Prieto Vial

**José Joaquín Prieto Vial**, nado en Concepción o 20 de agosto de 1786 e finado en Santiago de Chile o 22 de novembro de 1854, foi un político chileno, presidente da república entre 1831 e 1841.

## Ministros de Estado 
## Notas 
## Véxase tamén
Gone Fishin'

***Gone Fishin***' é o segundo álbum da banda estadounidense de punk/noise rock Flipper, publicado en 1984 a través do selo Subterranean Records. A portada do disco é unha imaxe da furgoneta de xira de Flipper mostrada como un recortable para montar, e de forma semellante na contraportada aparecen os catro membros da banda. No tempo da edición do álbum, Subterranean Records ofreceu portadas extra por correo para aqueles seareiros de Flipper que querían recortar e montar a furgoneta. O traballo foi reeditado a través de Water Records o 8 de decembro de 2008 por vez primeira en CD, con textos escritos por Buzz Osborne dos Melvins.

## Listaxe de cancións
Pioneer 0

**Pioneer 0**, denominada tamén como **Able 1** e **Thor Able 1**, foi a denominación informal do primeiro intento de lanzar unha sonda espacial á Lúa por parte dos Estados Unidos de América.

## Características 
Pioneer 0 foi lanzada o 17 de agosto de 1958 mediante un foguete Thor-Able desde a base espacial de Cabo Cañaveral cara a Lúa, pero a primeira fase do foguete (o Thor número 127) estoupou no aire aos 77 segundos da engalaxe, a 16&nbsp;km de altura e 16&nbsp;km de distancia da rampla de lanzamento.

A orixe da Pioneer 0, xunto coas súas irmás posteriores Pioneer 1 e Pioneer 2, está na aprobación en 1958 por parte dos Estados Unidos do primeiro plan para exploración lunar que deu lugar a cinco proxectos da Advanced Research Project Agency: tres xestionados pola USAF e dous polo Exército.

A misión orixinal de Pioneer 0 era facer unha viaxe de 2,6 días de duración ata a Lúa e unha vez alí frear e entrar en órbita para facer medicións científicas durante polo menos un par de semanas.

## Nave espacial 
A estrutura da nave, de fibra de vidro, tiña forma de dous conos truncados unidos pola base mediante un cilindro baixo, cun conxunto de oito pequenos foguetes e unha antena dipolo nun dos extremos e un foguete de 13,3 kN de impulso no outro extremo, baseado no mísil aire-aire Falcon. Este último foguete tiña como misión frear a sonda ao seu paso pola Lúa para entrar na súa órbita. A nave tiña pintado un patrón de bandas brancas e escuras para como control térmico pasivo e a alimentación eléctrica era proporcionada por un conxunto de baterías de níquel-cadmio para a ignición dos foguetes, de prata para a cámara e de mercurio para o resto de sistemas. As transmisións terían lugar na frecuencia de 108,06 MHz para telemetría e medicións Doppler e a recepción de ordes desde a Terra faríase na frecuencia de 115&nbsp;MHz. A nave estabilizaríase mediante xiro a 1,8 revolucións por segundo. En total, a sonda tiña unha altura de 76&nbsp;cm, un diámetro de 72,5&nbsp;cm e un peso de 38,1&nbsp;kg.

## Instrumentos científicos 
A nave contaba coa seguinte instrumentación científica, totalizando 11,3&nbsp;kg de masa:

*Unha cámara formada por un espello oscilante para escanear a Lúa e formar unha imaxe iluminando un fotodíodo infravermello de sulfuro de chumbo.
*Un contador de radiación.
*Un magnetómetro sinxelo.
*Un micrófono usado como detector de impactos de meteoritos.

## Causas do fallo do lanzamento 
A investigación do estoupido do foguete Thor levou á conclusión de que a súa orixe estivo probablemente na ruptura dun cano de osíxeno ou de combustible do foguete ou á avaría nalgunha das partes da turbobomba. Ata despois de 123 segundos da explosión seguíronse recibindo sinais de telemetría do satélite e da etapa superior, mentres os restos caían cara ao océano Atlántico.

## Notas 
## Véxase tamén
Fuck the Golden Youth

***Fuck the Golden Youth*** é o álbum de estrea da banda neozelandesa de power pop The Mint Chicks, publicado en 2005 a través do selo Flying Nun. O disco foi producido polo cantante e polo guitarrista do grupo e gravado pola propia banda nunha casa nunha praia en Northland, Nova Zelandia á que só podía accederse coa marea baixa.

## Listaxe de cancións 
# "Fat Gut Strut" – 3:10
# "Rubbage Rat" – 1:02
# "Fuck the Golden Youth" – 1:46
# "A Quick Show of Hands" – 3:24
# "Nothing is a Switch" – 3:23
# "Opium of the People" – 3:03
# "Take It, I Don't Want It" – 2:39
# "My Arpeggio" – 2:06
# "Licking Letters" – 2:02
# "Silver Homeless Man" – 3:03
# "So Many of You, So Few of Us" – 1:34
# "I Don't Want to Grow Old" – 2:34
# "You're Bored Because You're Boring" – 5:49
Miguel Rodríguez Bautista

**Miguel Rodríguez Bautista**, nado en Valladolid en 1901 e finado en Ribeira o 15 de agosto de 1959, foi un político español.

## Traxectoria 
Viviu en Valladolid e Madrid. Funcionario de Correos, estivo destinado en Cádiz. Durante a República foi destinado a Ribeira como xefe de negociado do corpo técnico de Telégrafos. Fundador e xefe local de Falange Española Tradicionalista y de las JONS, foi nomeado alcalde de Ribeira en febreiro de 1941. Permaneceu no cargo até a súa morte en agosto de 1959. Foi procurador en Cortes de 1949 a 1958 como representante dos concellos da provincia da Coruña. Finou en Ribeira o 15 de agosto de 1959.
## Recoñecementos 
Unha rúa de Ribeira leva o seu nome.
## Vida persoal 
Casou con María Díaz Delgado.
## Notas 
## Véxase tamén 
### Bibliografía 
*
Alfonso Mandado Vázquez

**Alfonso Mandado Vázquez**, nado en Gondomar en 1952, doutor enxeñeiro industrial e profesor de organización de empresas na Universidade de Vigo, é un antigo xogador afeccionado de fútbol, balonmán e rugby que salientou como directivo deportivo presidindo a Federación Española de Rugby entre 2001 e 2012, ocupando a vicepresidencia do Comité Olímpico Español e a vicepresidencia do consello de administración da *Fédération Internationale de Rugby Amateur*. Dende 2009 preside o Club Baloncesto Baiona e dende 2014 tamén o Gondomar Club de Fútbol.

En política, foi concelleiro en Baiona e tamén en Gondomar. O seu pai, Alfonso Mandado Robles, foi alcalde de Baiona entre 1972 e 1974.

## Traxectoria no deporte 
Alfonso Mandado comezou a súa traxectoria deportiva xogando no Gondomar CF da súa localidade natal. Daquela o club acadou o seu primeiro ascenso á Terceira División. Por mor dos seus estudos residiu en Santiago de Compostela e en Bilbao. En Santiago xogou na SD Compostela e en Bilbao xogou a balonmán e comezou a practicar rugby. Rematou os seus estudos en Madrid onde defendeu as cores do Club de Rugby Cisneros, equipo de referencia nacional nos anos 70 e 80. Xa de volta en Galicia xogou no CDU Santiago e volveu ó seu club de fútbol que mesmo adestrou, até que foi chamado por Antonio Moreno Romo de Arce para que houbese un directivo galego na FER baixo a súa presidencia. Ocupou o cargo de director da selección sub-23 dende 1996 e despois da selección absoluta. Foi membro da directiva tamén baixo a presidencia de Alberto Pico Marín até o seu falecemento en 2001. Entón Alfonso Mandado presentou a súa candidatura para presidir a federación e foi elixido, ocupando o cargo de presidente durante tres lexislaturas.

## Notas 
## Véxase tamén 
### Outros artigos 
* Federación Española de Rugby
* Gondomar Club de Fútbol
* Club de Rugby Cisneros
EF-G

**EF-G** ou **factor de elongación G** (historicamente coñecido tamén como **translocase**) é un factor de elongación procariótico e unha GTPase responsable de catalizar o movemento coordinado do ARNt e ARNm a través do ribosoma durante a tradución de proteínas procariótica.

## Función 
O EF-G cataliza a translocación do ARNt e ARNm no ribosoma ao final de cada rolda de elongación do polipétido que se está a sintetizar.

Ademais do seu papel na translocación, o EF-G, funcionado conxuntamente co Factor de Reciclaxe do Ribosoma (RRF, *Ribosome Recycling Factor*), promove a reciclaxe do ribosoma dun modo dependente de GTP.

## Importancia clínica 
Normalmente o EF-G é inhibido polo ácido fusídico, pero desenvolveuse resistencia nalgunhas bacterias.

## Evolución 
O EF-G ten unha historia evolutiva complexa, e ten numerosas versións parálogas presenten en bacterias, o que suxire a subfuncionalización de diferentes variantes do EF-G.

## Notas 
### Ligazóns externas 
*
Tempadas dos Atlanta Flames

: *Isto é unha lista das tempadas que os Flames xogaron en Atlanta.  Para o historial de tempadas despois do traslado a Calgary, vexa Tempadas dos Calgary Flames.*
Esta é unha lista das **tempadas completadas polos Atlanta Flames** na National Hockey League. A lista documenta os rexistros e playoffs para as oito tempadas que o equipo xogou en Atlanta antes do seu traslado a Calgary en 1980.  Atlanta ficaría sen unha franquía de NHL durante 19 anos cando no 1999 fundouse o Atlanta Thrashers, porén no 2011 o equipo marchou a Winnipeg.

***Nota:** PX = Partidos xogados, V = Vitorias, P = Perdas, E = Empates, OTL = *Overtime losses*, Pts = Puntos, PF = Puntos a favor, PC = Puntos en contra, PIM = Penalizacións en minutos*

## Véxase tamén 
### Bibliografía 
* 2007–08 Calgary Flames Media Guide, px. 105

### Outros artigos 
* Tempadas dos Calgary Flames
José Fernández Bermúdez

**José Fernández Bermúdez**, nado en Rois cara a 1892 e finado en Ribeira o 6 de febreiro de 1961, foi un industrial e político galego.

## Traxectoria 
Instalado en Ribeira, era propietario dun almacén de sal. Nas eleccións municipais do 12 de abril de 1931 foi elixido concelleiro e posteriormente primeiro tenente de alcalde. En 1933 foi elixido alcalde de Ribeira, permanecendo no cargo até 1936. Foi nomeado membro da xestora da Deputación da Coruña en decembro de 1935. Co golpe de Estado do 18 de xullo de 1936 foi deposto como alcalde, detido polo capitán Saavedra e trasladado a Boisaca, onde estivo unha semana. O apoio das súas amizades permitiulle lograr un permiso que aproveitou para marchar a Portugal onde permaneceu durante un ano, ata que as autoridades franquistas decretaron unha amnistía para os republicanos sen delitos de sangue. Inculpado na Causa militar instruída en Santiago de Compostela por rebelión que finalmente foi sobresida. Marchou ao exilio. Sufriu expediente de responsabiliadades políticas. Retornou a Ribeira, onde seguiu cos seus negocios nos anos cincuenta. Finou en Ribeira o 6 de febreiro de 1961.
## Vida persoal 
Casou con Juana Sampedro Vidal e foi pai de Juana, José, Cándido, María Luz, María Teresa e Ángel Fernández Sampedro.

## Notas 
## Véxase tamén 
### Bibliografía 
*
Meloxo

Como topónimo **Meloxo** pode referirse a:

;En Galiza
***Meloxo**, lugar da parroquia do Grove, no concello do Grove;
***O Porto de Meloxo**, lugar da parroquia do Grove, no concello do Grove.

## Véxase tamén
### Outros artigos
Badis ben Habús

miniatura|Dirham de Badis ben Habús.
**Badis ben Habús** foi o terceiro rei da taifa de Granada ao ocupar o trono entre 1038 e 1073.

## Traxectoria
Membro da dinastía bérber dos ziríes, sucedeu no trono da taifa granadina ao seu pai Habús ben Maksan aínda que para iso tivo que facer fronte a unha conxura dunha parte da corte granadina que apoiaba como sucesor ao seu primo Yaddair ben Hubasa. Con todo, a conxura fracasou grazas ao seu visir, o xudeu Samuel ben Nagrela, quen con iso viu reforzada a súa posición no reino.

En 1038, a raíz do enfrontamento co rei taifa de Almería, Zuhair, fíxose con parte do territorio da taifa almeriense e, ao ano seguinte, logrou frear as ansias expansionistas do rei taifa de Sevilla, Abú al-Qasim ao derrotalo en Écija en coalición coas taifas de Málaga e Badaxoz.

En 1057 conquistou a taifa de Málaga anexionándoa ao seu reino e colocando ao seu fillo primoxénito, Buluggin ben Badis como gobernador, quen con todo non chegaría a suceder ao seu pai á fronte da taifa granadina xa que morreu envenado en 1064, ao parecer por orde de José ben Nagrela quen sucedera ao seu pai Samuel como visir. A morte do primoxénito colocou ao seu segundo fillo Maksan ben Badis como herdeiro ao trono, pero novamente as intrigas do visir José ben Nagrela fixeron que Maksan fose desterrado a Xaén, onde se declarou independente.

José seguiu conspirando contra Badis ben Fabas e, en 1066, chegou a un acordo co rei taifa de Almería, Muhammad ben Ma’n al-Mu’tasin para que este se fixese coa capital do reino, Granada. A conspiración chegou a oídos do pobo, que se levantou asasinando ao visir José e á maior parte de poboación xudía da cidade no masacre de Granada de 1066.

Trala morte do visir José, o cargo foi ocupado polo árabe Al-Naya e, tralo asasinato deste, polo mozárabe Abú-l-Rabí, quen manobrou con éxito para que Badis ben Habús non nomease sucesor ao seu fillo Maksan, que xa perdera Xaén a mans dos sevillanos e que se atopaba refuxiado na taifa de Toledo, senón ao seu neto Abd’Allah ben Buluggin, quen finalmente sucedeu a Badis cando este faleceu en 1073.

## Notas
Ramón Baltar Cardona

**Ramón Baltar Cardona**, finado en Ribeira en maio de 1959, foi un industrial e político galego.

## Traxectoria 
Armador. Foi concelleiro de Ribeira na ditadura de Primo de Rivera. Membro da Derecha Liberal Republicana, foi elixido concelleiro nas eleccións municipais do 12 de abril de 1931. Foi elixido alcalde na sesión constitutiva da nova corporación o 22 de abril. Participou na Asemblea pro Estatuto Galego celebrada na Coruña o 4 de xuño de 1931. Foi alcalde de Ribeira até 1933, cando foi substituído polo tenente de alcalde José Fernández Bermúdez.

## Notas 
## Véxase tamén 
### Bibliografía 
*
TGF

**TGF** pode referirse a:

## Ciencia 
* Factor de crecemento transformante (do inglés *Transforming growth factor*), dous tipos de factores de crecemento polipeptídicos biolóxicos.
* Flash de raios gamma terrestres (TGF, do inglés *Terrestrial gamma-ray flash*), explosión de raios gamma producida na atmosfera terrestre, xeralmente asociada con lóstregos.
* Trivial Graph Format, un formato de arquivos informáticos baseados en texto para describir gráficos.

## Outros 
* *The Games Factory*, software de desenvolvemento de vídeoxogos creado por Clickteam.
Factor de crecemento transformante

O **factor de crecemento transformante** ou TGF (do inglés *Transforming Growth Factor*), ás veces denominado **factor de crecemento tumoral**, é o nome que se lle dá a dous factores de crecemento polipeptídicos: TGF&alpha; e TGF&beta;.

En realidade, o nome "factor de crecemento transformante" é un pouco arbitrario, xa que as dúas clases de TGFs non están relacionados nin estrutural nin xeneticamente entre elas, e actúan a través de distintos mecanismos receptores. Ademais, non sempre inducen a transformación celular, como parece suxerir o seu nome, e non son os únicos factores de crecemento que poden inducir a transformación celular.

## Tipos 
* **TGF&alpha;**. Nalgúns cancros humanos está regulado á alza. Prodúcese nos macrófagos, células do cerebro, e queratinocitos, e induce o desenvolvemento epitelial.
* **TGFβ**. Nos humanos coñécense tres subtipos deste factor chamados TGFβ1, TGFβ2, e TGFβ3. Están regulados á alza na síndrome de Marfan e nalgúns cancros humanos, e xogan papeis fundamentais na rexeneración de tecidos, diferenciación celular, desenvolvemento embrionario, e regulación do sistema inmunitario. As isoformas como o TGFβ1 crese que están tamén implicadas na patoxénese da pre-eclampsia. Os receptores de TGF&beta; son receptores de serina/treonina quinases dun só paso.

## Función 
Estas proteínas foron caracterizadas orixinalmente pola súa capacidade de inducir a transformación oncoxénica nun sistema de cultivo celular específico, os cultivos de fibroblastos de ril de rata. A aplicación de TGFs a fibroblastos de ril de rata normais induce que as células cultivadas proliferen e experimenten un sobrecrecemento, que xa deixa de estar suxeito á inhibición normal causada polo contacto entre células.

## Notas 
## Véxase tamén 
### Ligazóns externas 
* Tumor growth factor (TGF) citations 
* 
*
Kuando el rey Nimrod

**Kuando el rey Nimrod** (pronunciación sefardí: [ˈkwando el rei nimˈroð], ou [nimˈrod], en ) é unha canción folk sefardí. Cántase en lingua sefardí e conta a historia do nacemento do profeta bíblico Abraham.

## Historia 
En contraste coa crenza popular, "Kuando el rey Nimrod" non é unha canción que fala da época na que os xudeus viviron en España e Portugal durante á Idade Media, senón que ten as súas raíces nun *piyyut* chamado *La vocación de Abraham*, do cal poden atoparse varias versións que datan do século XVIII e que foron escritas por autores anónimos no antigo Imperio Otomán. A canción, da cal a súa versión orixinal é máis longa, fíxose moi popular nas comunidades sefardís asentadas na costa mediterránea. Arredor de 1890, un autor anónimo de Tánxer, escribiu unha versión diferente da canción, acurtando a letra e compoñendo unha nova melodía. Esta versión reducida sobreviviu ata os nosos días para converterse na canción máis popular do repertorio sefardí, e servindo de inspiración a cantantes sefardís como Yehoram Gaon e Fortuna.

## Letra 
## Notas
Mar Llinares García

**María del Mar Llinares García**, nada no Pindo (Carnota) o 15 de decembro de 1961, é profesora titular de Historia na Universidade de Santiago de Compostela.

## Traxectoria 
É doutora en Xeografía e Historia pola Universidade de Santiago de Compostela. Ten publicados artigos sobre temas de antropoloxía de Galicia en revistas especializadas e colaborado en varias obras colectivas, así como dirixido varias teses de doutoramento.

## Obras 
Publicou os seguinte libros:

* *La semiología, en tela de juicio: cine y lenguaje*, con Jean Mitry, Akal, 1990. ISBN 84-7600-661-6.
* *Mouros, ánimas, demonios : el imaginario popular Gallego*, Akal, 1990. ISBN 84-7600-634-9.
* *Os mouros no imaxinario popular galego*, Universidade de Santiago de Compostela, 1990. ISBN 84-7191-604-5.
* *Os mouros no imaxinario popular*, Biblioteca 114, *El Correo Gallego*, 1992, ISBN 84-85553-40-3.
* *Diccionario Akal de Etnología y Antropología* de Pierre Bonte (tradución), Akal, 1997. ISBN 84-460-0451-8.
* *Historia das mulleres en Galicia*, Nigra Trea, 2010. ISBN 978-84-15078-07-4
* *Los lenguajes del silencio: arqueologías de la religión*, Akal, 2012. ISBN 978-84-460-3273-1.

## Notas 
## Véxase tamén 
### Bibliografía 
* 
* 
### Outros artigos 
* *Os mouros no imaxinario popular galego*
### Ligazóns externas 
*
Factor de crecemento transformante alfa

O **factor de crecemento transformante alfa** (**TGF-α**) é unha proteína codificada en humanos polo xene *TGFA* situado no cromosoma 2, que funciona como factor de crecemento. A proteína actívase cando se une a receptores que teñen actividade de proteína quinase para realizar así sinalizacións celulares.

O TGF-α é un ligando para o receptor do factor de crecemento epidérmico, que activa unha vía de sinalización para a proliferación celular, diferenciación e desenvolvemento. Esta proteína pode actuar como ligando para o seu receptor tanto en estado soluble coma en estado unido a unha proteína transmembrana. O seu xene foi asociado con moitos tipos de cancro, e pode tamén estar implicado nalgúns casos de padal/beizo fendido (leporino).

## Síntese 
O TGF-α é sintetizado internamente formando parte dun precursor transmembrana máis grande de 160 aminoácidos (en humanos) ou 159 (en ratas). O precursor está composto por un dominio extracelular que contén un dominio transmembrana hidrofóbico, un tramo de 50 aminoácidos, que é o TGF-α, e un dominio citoplasmático de 35 residuos de longo. O TGF-α inhibe a secreción de ácido gástrico. Os eventos de proliferación celular que implican a unión do TGF-α ao EGFR inclúen a curación de lesións e a embrioxénese. O TGF-α está tamén implicado na xénese de tumores e crese que promove a anxioxénese.

## O receptor de TGF-α 
Unha proteína de membrana de 170 kDa glicosilada chamada receptor de EGF (EGFR) únese ao TGF-α, o que permite que o polipéptido funcione en varias vías de sinalización celular.

## Estudos en humanos 
### O TGF-α e o sistema neuroendócino 
A familia EGF/TGF-α regula a hormona liberadora da hormona luteinizante (LHRH) por medio dun proceso interactivo glial-neuronal. En estudos similares nos que se inxectou no terceiro ventrículo, o TGF-α pode suprimir o comportamento locomotor circadiano xunto coas actividades de beber e comer. ou no melanoma.

## Interaccións 
O TGF-α presenta interaccións con GORASP1 e GORASP2.

## Notas 
## Véxase tamén 
### Outros artigos 
* Factor de crecemento transformante
* Factor de crecemento transformante beta

### Bibliografía 
*
*
*
*
*
*
*
*
*
*
*
*
*
*
*
*
*
*
*

### Ligazóns externas 
*
Álvaro Landeira Martínez

**Álvaro Landeira Martínez** foi un político galego.

## Traxectoria 
Funcionario de Telégrafos destinado en Vilagarcía de Arousa en 1934, e despois en Pontevedra. Logo do golpe de Estado do 18 de xullo de 1936 foi suspendido de emprego e soldo durante seis meses. Nos anos cincoenta era xefe de Telégrafos de Ribeira. Logo da morte de Miguel Rodríguez Bautista, sucedeuno Andrés Filgueira Paz como alcalde interino e posteriormente foi nomeado alcalde de Ribeira polo gobernador civil Evaristo Martín Freire. Ao acto de toma posesión asistiu o marqués de Revilla, Joaquín Otero Goyanes. Permaneceu no cargo até 1963. Foi deputado provincial polo distrito de Noia de 1961 a 1963.

## Vida persoal 
Casou en Ribeira con Milagros Fariña Puente en setembro de 1934, e foi pai de Milagros e Álvaro Landeira Fariña.

## Notas
Airixín, Vilabol de Suarna, A Fonsagrada

**Airixín** é un lugar da parroquia de Vilabol de Suarna, no concello lugués da Fonsagrada. Segundo o IGE, en 2015 tiña 12 habitantes (7 homes e 5 mulleres).

## Lugares e parroquias 
### Lugares de Vilabol de Suarna 
### Parroquias da Fonsagrada 
## Notas
Mariana Espósito

**Mariana "Lali" Espósito**, nada en Buenos Aires o 10 de outubro de 1991, é unha actriz, vocalista, compositora e empresaria arxentina.

Comezou coas súas actuacións en producións de Cris Morena coas teleseries *Rincón de luz*, *Floricienta* e *Chiquititas sin fin*, tamén chegou a ser coñecida pola súa interpretación do personaxe de *Marianella Rinaldi* na serie *Casi ángeles* e como membro da banda pop derivada, Teen Angels. Dende 2013 desenvolveu unha carreira como vocalista solitaria, en paralelo ao seu traballo como actriz.

## Televisión 
## Cinema 
## Teatro 
## Notas 
## Véxase tamén
Pobo irlandés

O **pobo irlandés** (en , *na hÉireannaigh* ou *na Gaeil*) é un grupo nacional, cultural e etnolongüístico nativo da illa de Irlanda.

Irlanda está habitada dende hai máis de 9&nbsp;000 anos segundo os estudos arqueolóxicos. Durante a maior parte da historia documentada de Irlanda, os irlandeses foron principalmente un pobo gaélico. Os anglo-normandos conquistaron partes de Irlanda no século XII. A partir dos séculos XVI e XVII, o Reino de Inglaterra reconquistou e colonizou Irlanda, traendo consigo un gran número de escoceses das Terras Baixas e ingleses, que ocuparon principalmente o norte da illa.

Hoxe en día Irlanda está dividida en dúas partes: unha é a República de Irlanda (un estado independente) e a outra é Irlanda do Norte (que forma parte do Reino Unido). A súa poboación combinada era de 6&nbsp;392&nbsp;132 segundo o censo de 2011. Porén, estímase que hai entre 70 e 80 millóns de persoas en diferentes países que teñen ascendencia irlandesa, feito que converte a diáspora irlandesa nunha das meirandes do mundo. Historicamente, a emigración en Irlanda foi resultado de graves problemas económicos e fames, especialmente entre os séculos XVIII e XIX.

As persoas de ascendencia irlandesa poden atoparse principalmente en países de fala inglesa, especialmente no Reino Unido, nos Estados Unidos de América, no Canadá e Australia. Tamén son significativas as poboacións na Arxentina e México. Nos Estados Unidos está a poboación máis numerosa, mentres que Australia ten a meirande porcentaxe de descendentes de irlandeses de todo o mundo en relación co total da súa poboación. Así mesmo, moitos islandeses teñen antepasados irlandeses e escoceses.

## Notas 
## Véxase tamén 
### Bibliografía 
* 
* 
* 
* Irish Names - origins and meanings at Library Ireland
* 
* 
* 
* 
* 
* 
* 

### Ligazóns externas 
* Irish ancestors en Ireland.com
Adolfo Sigwald

**Adolfo Sigwald**, nado en Córdoba o 27 de outubro de 1923 e finado en Buenos Aires o 22 de marzo de 1999, foi un militar arxentino designado Gobernador de facto de Córdoba pola Xunta Militar do Proceso de Reorganización Nacional.

## Traxectoria
Naceu no Barrio San Vicente da cidade de Córdoba. Na súa carreira militar foi xefe do Batallón no Colexio Militar da Nación, xefe do Rexemento de Infantaría de Monte 28 e comandante da X Brigada de Infantaría, pasando a retiro o 20 de febreiro de 1979, voluntariamente, co grao de xeneral de brigada.

Días despois, a xunta militar nomeouno interventor federal na provincia de Córdoba (sendo chamado “gobernador”), asumindo o 8 de marzo de 1979. Na súa administración, a cal se estendeu por case tres anos, fomentou conversacións entre diversos ámbitos sociais. O 20 de xaneiro de 1982 foi substituído polo Dr. Rubén Juan Pellanda.

## Véxase tamén
### Ligazóns externas
* "Falleción el gral Sigwald" , artigo en *La Nación*, 25 de marzo de 1999 .
J. C. Leyendecker

**Joseph Christian Leyendecker**, nado en Montbaur o 23 de marzo de 1874 e finado en New Rochelle, Nova York o 25 de xullo de 1951, foi un dos máis salientables ilustradores estadounidenses de comezos do século XX. É coñecido polos seus pósters, ilustracións de libros e publicidade, e as numerosas portadas para *The Saturday Evening Post*. Entre 1896 e 1950, Leyendecker pintou máis de 400 portadas de revistas. Durante a Idade Dourada da Ilustración Americana, só para *The Saturday Evening Post*, J. C. Leyendecker produciu 322 portadas, así como moitas ilustracións de publicidade para as páxinas interiores. Ningún outro artista, até a chegada de Norman Rockwell dúas décadas despois, foi tan claramente identificado na produción dunha publicación. Leyendecker "virtualmente inventou o concepto completo do deseño de revista moderno".

## Galería 

Ficheiro:Babynew.jpg|Cuberta para *The Saturday Evening Post* do 28 de decembro de 1907.
Ficheiro:Saturday Evening Post 19 Aug 1911.jpg|Cuberta para *The Saturday Evening Post* do 19 de agosto de 1911.
Ficheiro:Queen Maev by J.C. Leyendecker (1911).jpg|Ilustración da Maev en *Myths and Legends of the Celtic Race*, 1911
Ficheiro:Leyendecker Drawing.jpg|Debuxo de 1913.
Ficheiro:Leyendecker Football.jpg|Estudo da portada para The Saturday Evening Post.
Ficheiro:Joseph Christian Leyendecker - U.S. Marines (1917).jpg
Ficheiro:Joseph Christian Leyendecker - The Century. August - Google Art Project.jpg|
Ficheiro:Arrow shirt 1920s.jpg|Anuncio de Arrow Shirt da década de 1920.
Ficheiro:America calls - enlist in the Navy LCCN2002712075.tif|Anuncio de alistamento na mariña americana.

Ficheiro:Leyendecker Arrow collar advert 1907.jpg|Ilustración para Arrow Collar, 1907.

## Notas
Luis Rojas-Marcos

**Luis Rojas-Marcos de la Viesca**, nado en Sevilla o 27 de agosto de 1943, é un psiquiatra, investigador e profesor de orixe andaluza nacionalizado estadounidense. É irmán do líder andalucista e exalcalde de Sevilla Alejandro Rojas-Marcos.

## Obras 
* *La ciudad y todos sus desafíos* (1992)
* *La pareja rota* (1994)
* *Las semillas de violencia* (Premio Espasa de Ensayo 1995)
* *Latidos de fin de siglo (1996)*
* *Antídotos de la nostalgia* (1998)
* *Nuestra felicidad* (2000)
* *Más allá del 11 de septiembre* (2002)
* *La pareja rota: familia, crisis y superación* (2003)
* *Nuestra incierta vida normal* (2004)
* *La fuerza del optimismo* (2005)
* *La autoestima* (2007)
* *Convivir* (2008)
* *Corazón y mente: claves para el bienestar físico y emocional* (2009)
* *Superar la adversidad: El poder de la resiliencia* (2010)
* *Eres tu memoria: Conócete a ti mismo* (2011)
* *Los secretos de la felicidad* (2012)

## Véxase tamén 
### Ligazóns externas 
* Web oficial de Luis Rojas Marcos.
Washington Irving

**Washington Irving**, nado na illa de Manhattan, en Nova York, o 3 de abril de 1783 e finado en Tarrytown, Wetschester (Estado de Nova York), o 28 de novembro de 1859, foi un escritor estadounidense pertencente á Época romántica.

## Obras 
## Véxase tamén 
### Ligazóns externas 
* ''Washington Irving's Sunnyside''
Gabriel Plaza Molina

**Gabriel Plaza Molina**, nado en Madrid o 12 de abril de 1945 e finado en Almeida de Sayago en 2010, foi un escritor español de narrativa e ensaio en lingua castelá.

## Traxectoria 
Periodista, editorialista e escritor, fundador da "Asociación Nacional de Informadores de la Salud" (ANIS), xunto con José María Catalán e Ramón Sánchez Ocaña, organizou conferencias de relevancia nacional sobre o tratamento do VIH e foi autor de numerosos artigos, ensaios e novelas entre as que destaca "El Triángulo de las Verduras", prologado por Camilo José Cela.

## Obra bibliográfica 
* *Crónica y milagros de Oscar Ferreiro Caudillo*, 1978, Plaza & Janés.
* *Arte en Galicia. La década del boom (1970-1980)*, 1981, Ediciós do Castro.
* *El triángulo de las verduras*, con prólogo de Camilo José Cela, 1981.
* *Cuéntale tu caso a Napoleón*, 1987, Plaza & Janés.
* *Arte en Galicia*, Biblioteca 114, *El Correo Gallego*, 1992.

## Notas
Termidor

[miniatura|dereita|Alegoría de Termidor nun calendario republicano ilustrado por [Louis Lafitte (1770-1828).]]
**Termidor** (en francés *Thermidor*) é o nome que recibe o undécimo mes do calendario republicano francés, o segundo da estación estival, que dura dende o 19 ou 20 de xullo até o 17 ou 18 de agosto, segundo o ano. Cadra aproximadamente co paso aparente do Sol pola constelación zodiacal de Leo.

O adxectivo *termidoriano* aplícase ao período da Revolución francesa coñecido como Convención termidoriana, por principiar co golpe de estado do 27 de xullo de 1794 (9 de termidor do ano II), cando se derroca a Robespierre.

## Notas 
## Véxase tamén 
### Ligazóns externas 
* Summer Quarter of Year II (facsimile)
Buscando Ardebullo

***Buscando Ardebullo*** foi un programa de televisión da TVG, que se emitiu entre o 23 de febreiro até o 26 de abril de 2016. Trátase dun programa de viaxes, en clave de humor, presentado por Marcos Pereiro, Xosé Antonio Touriñán e Manolo Pereiro (o pai de Marcos), no que percorren distintas localidades de Galicia amosando as súas características e a súa xente.

## Episodios 
# "A Illa de Arousa" (23 de febreiro de 2016)
# "Parga" (1 de marzo de 2016)
# "Sarreaus" (8 de marzo de 2016)
# "O Ézaro" (15 de marzo de 2016)
# "Santaballa" (22 de marzo de 2016)
# "Albá" (29 de marzo de 2016)
# "Vilatuxe" (5 de abril de 2016)
# "As Encrobas" (12 de abril de 2016)
# "A Arnoia" (19 de abril de 2016)
# "O Couto" (26 de abril de 2016)

## Véxase tamén
### Ligazóns externas
*Páxina oficial do programa
*Páxina do programa no web da CRTVG
Distrito de Rochford

O **Distrito de Rochford** é un distrito non metropolitano en Essex, Inglaterra. Chamado así por un dos seus principais asentamentos, Rochford, malia que o principal núcleo de poboación do distrito é a cidade de Rayleigh. Outros núcleos importantes son Hockley, Ashingdon, Great Wakering, Canewdon e Hullbridge.

Foi creado o 1 de abril de 1974 pola unión do Distrito Urbano de Rayleigh e o Distrito Rural de Rochford.

O Distrito de Rochford está irmandado coa cidade alemá de Haltern.
Botarse ao monte

***Botarse ao monte*** foi un programa de televisión da TVG, que se emitiu desde o 27 de xullo até o 26 de outubro de 2009. Trátase dun programa de sendeirismo, presentado por Xosé Antonio Touriñán, no que percorre distintas localizacións de Galicia, e no que se dan consellos sobre excursionismo. Emitíronse un total de 13 episodios, producidos por Bren Entertainment para a Televisión de Galicia.

## Episodios 
# "Ruta de Oleiros" (27 de xullo de 2009)
# "Ruta de Trevinca" (3 de agosto de 2009)
# "Ruta de Guitiriz" (17 de agosto de 2009)
# "Ruta polo Barbanza" (24 de agosto de 2009)
# "Ruta polos canóns do Sil" (31 de agosto de 2009)
# "Ruta dos territorios celtas en Narón" (7 de setembro de 2009)
# "Ruta polos codos de Belesar, Chantada" (14 de setembro de 2009)
# "Ruta pola Costa da Morte" (21 de setembro de 2009)
# "Abrindo unha ruta en Campolongo" (28 de setembro de 2009)
# "Ruta urbana en Pontevedra" (5 de outubro de 2009)
# "Ruta en Silleda" (12 de outubro de 2009)
# "Ruta na Baixa Limia" (19 de outubro de 2009)
# "Os mellores momentos de Botarse ao monte" (26 de outubro de 2009)

## Véxase tamén
### Ligazóns externas
*Páxina do programa na páxina web da CRTVG
What Went Down

***What Went Down*** é o cuarto álbum da banda británica de indie rock Foals, publicado o 25 de agosto de 2015 a través do selo Transgressive Records no Reino Unido. O disco está producido por James Ford, coñecido polo seu traballo con Simian Mobile Disco, The Last Shadow Puppets e Arctic Monkeys entre outros. *What Went Down* estreouse no número 3 da lista británica de álbums e no 58 da *Billboard 200*, sendo o traballo da banda en chegar máis alto na listas estadoundienses ata a data.

## Listaxe de cancións